44 mense in Noordwes gevangVier-en-veertig mense is tydens ŉ misdaadvoorkomingsprogram in Noordwes in hegtenis geneem. Brigadier Thulani Ngubane sê die klopjag is Vrydag in Mahikeng, Mmabatho, Lomanyaneng en omliggende gebiede uitgevoer. “Vier-en-veertig verdagtes is vir verskeie misdade in hegtenis geneem, insluitend die besit van gesteelde goedere, verkragting, openbare verbruik van alkohol, besit van dagga en onwettige dobbel,” het Ngubane gesê. Klopjagte is ook by verskeie ondernemings en huise uitgevoer en voertuie is afgetrek en deursoek. Die 44 mense sal binnekort in die hof verskyn.